Denzel Washington

**Denzel Hayes Washington Jr.** (lindi më 28 dhjetor 1954) është një aktor, producent dhe regjisor amerikan. I njohur për punën e tij të gjithanshme që përfshin mbi katër dekada në ekran dhe skenë, Washington është konsideruar si një nga aktorët më të mirë të brezit të tij, me *The New York Times* që e quajti atë aktorin më të madh të shekullit të 21-të në vitin 2020. Washington ka marrë një sërë nderimesh, duke përfshirë dy Academy Awards, një Tony Award, dy Golden Globe Awards, si dhe Cecil B. DeMille Award dhe AFI Life Achievement Award, dhe nominime për dy Primetime Emmy Awards.

Pas trajnimit në American Conservatory Theater, Washington filloi karrierën e tij në teatër, duke aktruar në shfaqje off-Broadway. Ai u bë i njohur për herë të parë në serinë e dramës mjekësore të NBC *St. Elsewhere* (1982–1988), dhe në filmin e luftës ''A Soldier's Story* (1984). I nominuar për 10 Academy Awards, Washington fitoi Aktorin më të Mirë Dytësor për rolin e një ushtari të Luftës Civile Amerikane në filmin *Glory* (1989) dhe Aktorin më të Mirë për rolin e një polic të korruptuar në *Training Day* (2001). Një protagonist i shquar, ai ka luajtur gjithashtu në një sërë filmash të tjerë, duke përfshirë *Mo' Better Blues* (1990), *Mississippi Masala* (1991), *Philadelphia* (1993), *Courage Under Fire* (1996), *Remember the Titans* (2000), *Man on Fire* (2004), *Inside Man* (2006), dhe *American Gangster* (2007). Ai luajti në trilogjinë *The Equalizer* (2014–2023) dhe drejtoi dhe luajti në filmat *Antwone Fisher* (2002), *The Great Debaters* (2007), dhe *Fences* (2016).

Washington bëri debutimin e tij në Broadway në *Checkmates* (1988). Ai fitoi Tony Award për Aktorin më të Mirë në një Shfaqje për luajtjen në dranën e August Wilson  *Fences* (2010). Washington më vonë drejtoi, prodhoi dhe luajti në përshtatjen e filmit më 2016. Ai është kthyer që atëherë në Broadway në ringjalljet e shfaqjes së Lorraine Hansberry *A Raisin in the Sun'' (2014) dhe shfaqjes së Eugene O'Neill *The Iceman Cometh* (2018).

## Karriera 
Fituesi i shumë çmimeve, aktori Denzel Washington është një nga më të suksesshmit në Hollivud. Ai ka inteligjencë dhe ekuilibër, cilësi që i sjell në të gjitha rolet e tij.  

Nga roli i tij i skllavit të zemëruar megjithatë kurajoz në dramën e luftës civile Glory, në atë të aktivistit Maclom X me të njëjtin titull, rolet e Denzel Washington janë shpesh emocional duke i dhënë audiencës ndjeshmërinë e madhështisë. Ai ndërron pa problem nga filmat me veprime në ato role që eksplorojnë shpirtin e madh njerëzor dhe kurajon.

Djali i një pastori dhe një stilisteje, Denzel lindi në Mount Vernon, Nju Jork më 28 dhjetor të vitit 1954. Denzel mori diplomën në gazetarinë artistike nga Universiteti Fordham në vitin 1977 por përsëri gjeti kohën të ndiqte dëshirën e tij të interpretimit dhe fitoi një bursë për në Konversevatorin Teatral Amerikan.

Pasi tërhoqi vëmendjen e Hollivudit për rolet e tij si Dr. Phillip Chandler në serialin televiziv St Elsewhere, Denzel fitoi rolin në filmin Cry Freedom, film rreth aktivistit kundër aparteidit, Steve Biko. Interpretimi i paharuar dhe i fuqishëm i Denzel i dha atij kandidaturën për Oscar në kategorinë e aktorit në rolin e dytë.

Kandidatura e dytë me filmin Glory, e vuri atë në listën e më të mirëve në Hollivud dhe kjo u çimentua në fitoren e Oskarit si dhe në cilësimin e tij si Aktori më i mirë nga Kritikët e Filmit në Nju Jork për rolin e tij në filmin Malcom X. Denzel ka mundur të qëndroi në krye falë llojshmërisë së karrierës së tij të aktrimit. 
 
Të qënurit familjar është prioritet për Denzel. Ai është baba krenar i katër fëmijëve me gruan e tij Paulette Pearson me të cilën është martuar në vitin 83. 

Denzel u shfaq për herë të parë në komedinë Carbon Copy përkundrejt George Segal, megjithatë roli i aktivistit kundër aparteidit i hapi dyert e Hollivudit. Interpretimet e tij të arrira e lejojnë atë të nxjerr në pah talentin e tij të madh.

Denzel ka fituar respektin e kolegëve të tij dhe ka një bazë të gjerë admiruesish në mbarë globin. Ai është një aktor që i reziston kohës me elegancën dhe ëmbëlsinë e pamjes së tij.

“Të punosh me Denzel është si të luash, është si atletika vetëm se stërvitesh me më të mirët në botë. Të bën më të mirë në skenë...dhe kam pasur fatin të luaj me të.  Ka qënë një konkurrencë e frymëzuar, gjithmonë një lojë me ritëm.  Jam aktor më i mirë ngaqë kam punuar me të”.

Denzel ka luajtur mjaft role në karrierën e tij nga portretizimi i një avokati homofob në Filadelfia në thrillerin Pelican Brief. Denzel luanti rolin bazuar në ngjarje reale në Hurricane duke demonstruar kapacitetin e tij të rrallë për të treguar një histori të mirë dhe duke e mbajtur audiencën të gozhduar para ekranit.

Interpretimet i kanë dhënë çmime nderi përfshi Globin e Artë dhe Oscarin. Në filmin Training Day ka rolin e policit të kompromentuar së bashku me Ethan Hawke që i tha oskarin në vitin 2001. 

Falë talentit të aktori ka menaxhuar të tërheqë audiencën dhe të garantojë suksese në kinema për filmat pothuajse të gjithë filmat e tij./al/ 

## Filmografia 
### Filma 
### Television
### Teatër
## Çmimet 
* 3 nominime dhe 2 çmime **Academy Awards, USA**, *(çmimet i fitoi në vitin 1990 dhe 2002)*
* 1 çmim **AFI Awards, USA**, *(2002)*
* 2 çmime dhe 1 nominim **BET Awards**, *(çmimet i fitoi në vitin 2001 dhe 2004)*
* 2 çmime **Berlin International Film Festival**, *(1993 dhe 2000)*
* 4 çmime dhe 3 nominime **Black Reel Awards**, *(çmimet i fitoi në vitet 2000, 2001, 2002 dhe 2003)*
* 1 çmim **Boston Society of Film Critics Awards**, *(2001)*
* 3 nominime dhe 1 çmim **Chicago Film Critics Association Awards**, *(çmimin e fitoi në vitin 1993)*
* 1 çmim **Christopher Awards**, *(2008)*
* 1 çmim **Cognac Festival du Film Policier**, *(1989)*
* 1 çmim **Golden Apple Awards**, *(1995)*
* 4 nominime dhe 2 çmime **Golden Globes, USA**, *(çmimet i fitoi në vitin 1990 dhe 2000)*
* 11 çmime dhe 5 nominime **Image Awards**, *(çmimet i fitoi në vitin 1988, 1992, 1995, 1996, 1997, 1998, 2000, 2001, 2002, 2003, 2008)*
* 3 çmime **Kansas City Film Critics Circle Awards**, *(1990, 1993, 2002)*
* 1 çmim **Lone Star Film & Television Awards**, *(1997)*
* 1 çmim **Los Angeles Film Critics Association Awards**, *(2001)*
* 4 nominime dhe 2 çmime **MTV Movie Awards**, *(çmimet i fitoi në vitin 1993 dhe 2002)*
* 1 çmim **New York Film Critics Circle Awards**, *(1992)*
* 1 çmim **PGA Awards**, *(2003)*
* 2 çmime **Southeastern Film Critics Association Awards**, *(1993 dhe 1997)*
* 1 çmim **Washington DC Area Film Critics Association Awards**, *(2002)*
* 1 çmim **Women in Film Crystal Awards**, *(2000)*
*

***Gjithësej 50 çmime ka fituar dhe për 45 çmime ka qenë i nominime***

## Referime